钦定古今图书集成/明伦汇编/闺媛典/第322卷 > 皇清五十五 > 陈舜穆妻唐氏
## 钦定古今图书集成/明伦汇编/闺媛典/第322卷 > 皇清五十五 > 陈舜穆妻唐氏

按《漳州府志》：“唐氏，南靖人，都督陈舜穆妻。年十八适陈，未几，生一子。陈将移驻河南，欲挈唐以俱。唐辞曰：‘君远行，未知还期。姑在，谁奉甘旨？妾其留也’。从之。陈至河南殁，唐仰天泣血，求死者数。其姑谓之曰：‘若所以不从夫往者，以老妇在也。今我身未殁，奈何不仍初念’？唐乃泣受命。及子长，悉出其簪珥，迎夫榇归葬” ，苦节四十馀年。